Egy európai felmérés és tanulmány* szerint 2014-ben Európában 11,6 millió tonna háztartási elektronikai hulladék képződött:
A keletkező háztartási e-hulladékmennyiség Európában
Ahogy a fenti képen is látható hazánkban évente 10 – 15 kg háztartási e-hulladék keletkezik lako­sonként. Ennek az átlagával, azaz lakosonként 12,5 kg e-hulladékkal számolva Magyarországon tehát az évi 125.000 tonnát is eléri a keletkező háztartási e-hulladék mennyisége.
A teljes világot tekintve ez a mennyiség 2014-ben 41,8 millió tonna volt, és a tanul­mány szerint évente 2 millió tonnával nő ez a mennyiség. Ennek megfelelően 2017-ben nagyjából 48 millió tonna háztartási e-hulladék keletkezhetett.
Nem kétséges, hogy az elektronikai hulladék a leggyorsabban növekvő hulladékfajta…
* Baldé, C.P., Wang, F., Kuehr, R., Huisman, J. (2015): The global e-waste monitor – 2014, United Nations University, IAS – SCYCLE, Bonn, Germany